Pranas Žeimys (1957)

Pranas Žeimys (g. 1957 m. vasario 5 d. Barzdžiuose, Kretingos raj.) – Lietuvos ir Palangos miesto politinis bei visuomenės veikėjas.

Biografija 
1964–1967 m. mokėsi Puodkalių pradinėje mokykloje. 1975 m. baigė Skuodo vidurinę mokyklą. 1978 m. baigė Rygos skraidymo technikos mokyklą. 1987 m. baigė Leningrado (Rusija) civilinės aviacijos akademiją (specialybė skrydžių valdymo inžinierius). 1979–1983 m. baigė anglų kalbos kursus Maskvos tarptautiniame užsienio kalbų institute, Kijeve ir Didžiosios Britanijos Noridžo institute (Norwich Institute for Language Education).

1978–1983 m. Palangos oro uosto skrydžių vadovas. 1987–1992 m. Palangos oro uosto direktoriaus pavaduotojas komercijai. 1992–1995 m. UAB „Princas“ nekilnojamo turto vadybininkas. 1995–1997 m. Palangos miesto savivaldybės administratorius. 2000–2001 m. UAB „Keliavedys“ inžinierius-programuotojas. 1997–2000 m. ir 2001–2006 m. Palangos savivaldybės meras.

2008–2016 m. Seimo narys. 2017–2022 m. Palangos miesto mero patarėjas.

1997–2008 m. Palangos miesto savivaldybės tarybos narys. 

Nuo 1993 m. Tėvynės sąjungos narys.

Šaltiniai 

Lietuvos aviatoriai
Palangos politikai
Palangos merai
Seimo nariai